הגיליון השביעי של מעיינותיך לצעירים יוצא לאור בימים אלו על ידי 'תורת חב"ד לבני הישיבות' ויחולק בעשרות רבות של מוסדות חינוך לקראת חג השבועות על ידי ה'שלוחי תורה' בתורת חב"ד לבני הישיבות שעורכים את החוברת.
הגיליון מאופיין בכתיבה ברמה גבוהה ובשפתם של בני הנוער ועוסק בעניין השגחה פרטית, מהחידושים הבולטים של מורינו הבעש"ט שיום הסתלקותו חל בשבועות.
גליון 'מעיינותיך לצעירים' מבוקש מאוד על ידי אלפי בני נוער ומחנכים בישיבות ובתיכונים דתיים שמכירים דרכו את הרעיונות של תורת החסידות בנעימות ובחן. כל גליון מוקדש לנושא מיוחד, עד עכשיו הופיעו שישה גליונות בנושאים הבאים: ספר התניא, תשובה, שמחה, לימוד תורה, הפצת יהדות וניגון.
הגיליון יוצא בתרומתם האדיבה של ר' אפי ורותי יליזרוב והרב יוסף יצחק ואסתר פיקרסקי.